google/wiki40b huggingface dataset:
आईसीसी ग्रैंड चोला चेन्नई

आईटीसी ग्रैंड चोला चेन्नई इंडिया का एक लक्ज़री होटल हैं। यह विश्व का सबसे बड़ा “लीड सर्टिफाइड” ग्रीन होटल हैं। यह भारत का भी रेनेसांस मुंबई कन्वेंशन सेंटर होटल एवं ग्रैंड हयात होटल के बाद तीसरा सबसे बड़ा होटल हैं। ये होटल गुइंडी में स्पिक बिल्डिंग के सामने स्थित हैं। इस बिल्डिंग की डिजाइनिंग सिंगापुर स्थित एसआरएसएस आर्किटेक्चर के द्वारा की गयी हैं। इसमें पारम्परिक द्रविड़ियन शैली को ध्यान में रखा गया हैं एवं इसका नाम चोला साम्राज्य के आधार पर रखा गया हैं। चोल साम्राज्य, दक्षिण भारत के इतिहास में महत्वपूर्ण स्थान रखता हैं। यह होटल स्टारवुड होटल ग्रुप का 9 वा लक्ज़री कलेक्शन होटल हैं।
आईटीसी ने अपने होटल डिवीज़न की शुरआत अपनी पहली होटल चोला शेराटन के नाम से की थी, जिसका नया नामकरण “माय फार्च्यून” किया गया हैं इस होटल का उद्घाटन 15 सितम्बर 2012 को तमिलनाडु की मुख्यमंत्री जयललिता द्वारा किया गया था। पेशावरी, जो आईटीसी ग्रुप का सिग्नेचर कांसेप्ट होटल हैं ने भी अपना एड्रेस शेराटन चोला से आईटीसी ग्रैंड चोला कर दिया।
इस होटल में 462 खम्भे हैं, इन खम्बों पे हाथों के द्वारा बहुत ही सुन्दर डिज़ाइन उकेरा गया हैं, जो तंजोर के बृहदीश्वर मंदिर से प्रभावित हैं। इस होटल में I मिलियन स्क्वायर फ़ीट के क्षेत्र का का मार्बल का उपयोग किया गया हैं, जो 57 प्रकार के हैं। इस के लिए कंपनी ने इटली में एक मार्बल का खदान ही खरीद लिया था एवं वहां से पत्थरों को निर्माण के लिए चेन्नई लाया जाता था।
इस होटल में 7 लाउन्ज हैं एवं कमरों का साइज 625 स्क्वायर फ़ीट हैं। इस होटल की बेहतरीन नक्काशी मामल्लपुरम के 4000 कारीगरों के द्वारा की गयी थी। इस होटल के निर्माण में कुल 5 साल लगे।

सुविधाएं :

इन कमरों में 326 एक्सक्यूटिव कमरे, 31 ईवा रूम्स, 132 टावर कमरे, 48 आईटीसी सिंगल रूम, 14 डीलक्स सुइट एवं 1 प्रेसिडेन्टिअल् सुइट चोला राजा करईकला के नाम पर एवं एक सिक्स बे ग्रैंड सुइट राजराजा चोला के नाम पर हैं।
इस होटल के 10 जगह पर आपको फ़ूड एवं बेवरेजेज का लोकेशन मिल जायेगा। जिसमे पेशावरी भी सम्मिलित हैं जो अपने नार्थ वेस्ट फ्रंटियर व्यंजनों के लिए एवं रॉयल वेगा एक शाकाहारी रेस्टोरेंट हैं। अन्य रेस्टुरैंट्स में मद्रास पवेलियन, कैफ़े मर्करा, नुटमेग, चेरूट लाउन्ज, पैन एशियाई, मोड़ो मिो, द पब, ट्रंकेबार, एवं ओट्टीमो -कुकिना इटालियन इन सभी होटलों का खाना एक से बढ़कर एक हैं।
लिज़र सुविधाओं में 23,000 स्क्वायर फ़ीट का काया स्पा जिसमे 12 ट्रीटमेंट रूम्स, 2 हमाम, एक योग स्टूडियो, एक टिया लाउन्ज, एक सलून (स्त्रियों/पुरूषों), आउटडोर पूल्स एवं उच्च कोटि का जिम्नेजियम हैं।
इस होटल में 3 स्विमिंग पूल हैं -एक रूफटोप पूल एवं 2 छोटे पूल्स, एक बच्चों का पूल एवं एक जकूज़ी हैं जो बैंक्वेट हॉल के ऊपर स्थित हैं।
इस होटल को लीडरशिप इन एनर्जी एंड एनवायर्नमेंटल डिज़ाइन (लीड) के द्वारा प्लैटिनम रेटिंग दिया गया हैं। इस होटल में 4000 लोग काम करते हैं, जिसमे 1000 लोग दैनिक सुविधाओं के लिए नियुक्त हैं।

पुरस्कार एवं सम्मान

इस होटल को लगातार पुरस्कार प्राप्त होटल रहते हैं। जून 2014 में थर्ड एनुअल लोनली प्लेनेट मैगज़ीन ट्रेवल्स अवार्ड में "बेस्ट बिज़नेस होटल" का पुरस्कार दिया गया था।
सार्वत्रिक गुरुत्वाकर्षण का नियम

एक पका फल टूट डाल से निचे गिरा कही पर , एक आदमी उघ रहा था लेत हुआ व ही पर्
मीनल संपथ

मीनल संपथ को मिनल रोहित के नाम से भी जाना जाता है। यह स्पेस एप्लीकेशन सेंटर (SAC), अहमदाबाद में एक वैज्ञानिक/ इन्जीनियर के तौर पर काम करती हैं। इन्होंने निरमा इंस्टीट्यूट ऑफ टेक्नोलॉजी, अहमदाबाद से इलेक्ट्रॉनिक एवं संचार में बी. टेक. की है। एक विधार्थी के तौर पर पीएसएलवी रॉकेट की निर्दोष उड़ान के सीधे प्रसारण से प्रभावित हो कर उन्होंने 1999 में बेंगलोर में स्थित भारतीय अंतरिक्ष अनुसन्धान  केंद्र (ISRO) में कार्यभार संभाला। दिलचस्पी की बात तो यह है कि वह डाक्टर बनना चाहतीं थीं, पर दन्त विज्ञान में एक नंबर कम होने के कारण उन्हें दाखिला नहीं मिला और उन्होंने इंजिनियरिंग में दाखिला ले लिया। 
बैंगलोर से SAC 2004 तबादले के बाकी उन्हें ISRO के अध्यक्ष ई. एस किरण कुमार के साथ काम करने का अवसर मिला, जो कि सैक, अहमदाबाद में उनके समूह के निर्देशक थे। उनकी वर्तमान गतिविधियों में इनसैट-3 डी एस के लिए मौसमी पेलोड पर काम करना शामिल है जो कि जल्द ही एक वृद्ध इनसैट उपग्रह की जगह ले लेगा और चन्द्रयान-II के कुछ उपकरणों पर काम कर रही हैं।
देश के सबसे महत्वाकांक्षी अंतरिक्ष परियोजना के सफलतापूर्वक पूरा करने की खातिर, दो साल तक मीनल संपथ ने भारत के मंगल मिशन में एक प्रणाली इंजीनियर के रूप में काम किया, जिसके दौरान वे अक्सर एक दिन में 18 घंटे काम करती थीं।
किलकिल

किलकिल 1 . विष्णुपुराण (4.24) तथा श्रीमद्भागवत पुराण (12.1) में कलियुगी राजाओं के प्रसंग में मौनवंशी राजाओं के अनंतर उल्लिखित एक राज्य और राज्यवंश। विष्णु पुराण में इनका नाम 'कैंकिल' दिया गया है (तेषूत्सन्नेषु कैंकिला यवना भूपतयो भविष्यन्ति अमूर्धाभिषिक्ता:, 4.54.55)। भागवत में इनकी राजधानी 'किलकिला' का उल्लेख किया गया है जो इनके नामकरण का कारण मानी जा सकती है (किलकिलायां नृपतयो भूतनंदो/थ वंगिरि:, 12.1.32)। भागवत के वर्णन से प्रतीत होता है कि ये मूलत: भारत के बाहर वाह्लीक (बैक्ट्रिया) के राजा थे जिनका आधिपत्य भारत में भी किसी युग में था। भाऊदाजी के मत से ये अजंता गुफा के आसपास बताया जाता है। यवन नाम से इनके आयोनियनन ग्रीक होने का अनुमान होता है। ये कोंकण में 980 ईस्वी के आसपास शासक रूप में वर्तमान थे। आंध्र पर राज्य करनेवाले इस यवन वंश का उत्कर्षकाल 576 ई. से 900 ई. तक माना जाता है।
2. बुंदेलखंड से प्राप्त अनेक शिलालेखों में 'किलकिला' नाम का उल्लेख हुआ है और इस प्रदेश में किलकिला नाम की नदी बहती है। इस कारण कुछ इतिहासकारों का मत है कि इस प्रदेश का प्राचीन नाम किलकिला था और अभिलेखों में वर्णित किलकिला नृप दूसरी तीसरी शती ई. में बुंदेलखंड में राज्य करते थे। कुछ लोग इन्हें नागवंशी अनुमान करते हैं तथा उनका संबंध भारशिव और वाकाटक नरेशों से जोड़ते हैं।
रॉयल जिब्राल्टर पोस्ट ऑफ़िस

इतिहास

जिब्राल्टर पोस्ट औफ़िस की स्थापना इबेरियाई प्रायद्वीप के दक्षिणी सिरे पर स्थित ब्रिटिश प्रवासी शासित प्रदेश जिब्राल्टर में 1886 में हुई थी। इसका उद्देश्य डाकसेवा से सम्बंधित विद्यमान सेवाओं को संभालना व जहाँ तक संभव हो उनमें वृद्धि करना है तथा इसके साथ ही नई और आधुनिक प्रणालियों, प्रौद्योगिकी और प्रक्रियाओं को अपनाकर अपने द्वारा उप्लब्ध कराए जाने वाली सेवा की गुणवत्ता को बढ़ाना है।
वर्ष 2005 में महारानी एलिजाबेथ द्वितीय ने जिब्राल्टर पोस्ट ऑफ़िस को "रॉयल" उपाधि प्रदान की। इसके साथ ही विभाग के नाम में सबसे आगे रॉयल शब्द जुड़ गया। जिब्राल्टर महारानी के निवास स्थान यूनाईटेड किंगडम के बहार एकमात्र राष्ट्रमंडल या ब्रिटीश प्रवासी शासित प्रदेश है जिसे यह विशिष्ट सम्मान मिला हुआ है।

सेवाएँ

पोस्ट ऑफ़िस आधुनिक समय के अनुसार विभिन्न प्रकार की डाक सेवा उपलब्ध कराता है। समान्य पत्र और पार्सल डाक सेवा (जिसमें दोनो पंजीकृत और एक्सप्रेस सेवाएँ शामिल है) के अलावा पोस्ट ऑफ़िस कई अन्य सेवाएँ भी मुहैया कराता है जैसे एक्सप्रेस मेल सर्विस (ई॰एम॰एस॰), पोस्ट रिस्टेंटे तथा निजी पी॰ओ॰ बॉक्स। जिब्राल्टर में अब निजी पी॰ओ॰ बॉक्स की संख्या 700 से अधिक हो चुकि है। पोस्ट ऑफ़िस जिब्राल्टर सेविंग्स बैंक की तरफ़ से बैंकिंग की सुविधा भी उप्लब्ध कराता है। इस सेवा में समान्य बचत खाते शामिल हैं।

जिब्राल्टर फिलेटेलिक ब्यूरो

जिब्राल्टर फिलेटेलिक ब्यूरो लिमिटेड रॉयल जिब्राल्टर पोस्ट ऑफ़िस का उपक्रम है। इसका कार्यालय वॉटरपोर्ट में स्थित है। ब्यूरो का कार्य जिब्राल्टर सरकार की तरफ़ से विशेष व स्मरणीय डाक टिकटों का प्रकाशन करना है।
21 जून 2000 में प्रिंस विलियम, कैम्ब्रिज के ड्यूक, ने अपना अट्ठारहवाँ जन्मदिन मनाया। इस दिन के उपलक्ष्य में रॉयल जिब्राल्टर पोस्ट ऑफ़िस ने चार विशेष डाक टिकटों का अनावरण किया। यूनाईटेड किंगडम में जारी हुईं पहली पैंतीस डाक टिकटों में राजकुमार की दिवंगत माँ डायना, वेल्स की राजकुमारी, के न होने से काफ़ी विवाद हुआ था। इसके पश्चात महारानी और सेंट जेम्स पैलेस ने आगे जारी होने वाली डाक टिकटों में राजकुमारी डायना को शामिल करने की अनुमति दे दी थी। चार में से एक टिकट पर डायना 1982 में केंसिंग्टन पैलेस में नवजात राकुमार को अपनी गोद में खिलाती हुई दर्शाई गईं।
अपकामुकता

अपकामुकता (Paraphilia या Sexual Perversion) असामान्य प्रकार का कामोत्तेजन है जिसमें असामान्य वस्तुओं, स्थितियों, कल्पनाओं, व्यवहारों और व्यक्तियों से कामोत्तेजन होना पाया जाता है।
जिरकोनियम टंग्सटेट

जिरकोनियम टंग्सटेट एक अकार्बनिक यौगिक है।
उत्तर प्रदेश विधान परिषद

उत्तर प्रदेश विधान परिषद या उत्तर प्रदेश लेजिस्लेटिव काउंसिल, उत्तर भारत में उत्तर प्रदेश राज्य के द्विमासिक विधानमंडल का ऊपरी सदन है। उत्तर प्रदेश भारत के सात राज्यों में से एक है, जहां राज्य विधानमंडल द्विगुणित है, इसमें दो सदन शामिल हैं: विधान सभा (लेजिस्लेटिव असेंबली) और विधान परिषद (लेजिस्लेटिव काउंसिल)। विधान परिषद एक स्थायी सभा है, इसमें 100 सदस्य हैं।
प्योंगयांग

प्योंगयांग (평양, कोरियाई उच्चारण : [pʰjʌŋjaŋ],अर्थ : शांतिमय भूमि )उत्तर कोरिया की राजधानी और सबसे बड़ा शहर है।
आयत (क़ुरआन)

क़ुरआन में प्रयोग का उदाहरण

सूरा अल-जासिया 45: 6}} में लिखा है कि: 'यह वो आयत (चिह्न, प्रमाण, पंक्तियाँ, शिक्षाएँ) हैं, या मुहम्मद (स॰अ॰व॰), जो हम तुम्हे सच्चाई से बयान कर रहे हैं। अब अल्लाह और उसकी आयतों के बाद यह किन बातों पर विश्वास करेंगे?'
पॉल ढालके

जिन लोगों ने न केवल बौद्ध साहित्य द्वारा बल्कि बौद्ध जीवन द्वारा जर्मन निवासियों को बौद्ध धर्म के प्रेमी तथा प्रशंसक बनाया, उनमें डॉ॰ पॉल ढालके (Paul Dahlke) का नाम प्रमुख है। यूरोपीय देशों में बौद्ध साहित्य का सबसे अधिक प्रचार जर्मनी में है।

परिचय

सन् 1865 के जनवरी मास की 25 तारीख को पूर्व एशिया के ओस्टेड-रोड नगर में पॉल नामक एक बालक का जन्म हुआ। विद्यार्थी जीवन में पॉल की गिनती श्रेष्ठ विद्यार्थियों में न थी। शिक्षक को संतुष्ट रखने के लिये वह थोड़ी देर पढ़ता और फिर बस। बाकी समय में उसे अपने निजी काम बहुत थे- सिक्के, पक्षी, अंडे, मेंढक आदि इकट्ठे करना।
18 वर्ष की उम्र में स्कूली शिक्षा समाप्त कर पॉल ढॉलके ने डॉक्टरी पढ़ना आरंभ किया। उस समय वह सबसे बढ़कर परिश्रमी विद्यार्थी माना जाता था। उसके लिए हुए प्रोफैसरों के व्याख्यानों के नोट सबके काम आते।
शिक्षा समाप्त कर होम्योपैथिक चिकित्सा करते डॉ॰ ढालके को बहुत दिन नहीं हुए थे कि उनी प्रैंक्टिस चमक उठी। 33 वर्ष की ही उम्र में उनके पास इतना पैसा हो गया था कि वे संसार की यात्रा के लिये निकल सकें। उस समय तक उन्हें बौद्ध धर्म का कुछ भी परिचय न था। संभव है, इस यात्रा में ही उन्हें कहीं कुछ परिचय मिला हो।
कुछ समय बाद अवकाश मिलने पर उन्होंने फिर यात्रा आरंभ की। इस बार उद्देश्य स्पष्ट था, बौद्ध धर्म और भारत की विस्तृत जानकारी प्राप्त करना। आपने अपने इस प्रवासकाल में सिंहल और वर्मा में रहकर पालि भाषा के अध्ययन तथा बौद्ध भिक्षुओं के निकट संपर्क में रहकर जो ज्ञान प्राप्त किया, अपने स्वतंत्र अध्ययन और मनन से आपने उसपर मौलिकता की छाप लगा दी। जर्मन भाषा में आपने बौद्ध धर्म संबंधी अनेक ग्रंथ लिखे। उनमें से कई जापानी तथा अंग्रेजी आदि विदेशी भाषाओं में भी अनुवादित हो चुके हैं। उनके द्वारा लिखी गई बौद्धधर्म और विज्ञान तथा बौद्धधर्म और मनुष्य के जीवन में उसका स्थान ये दो अंतिम ग्रंथ तो बड़े ही अद्भूत हैं। उनके पढ़ने से प्रतीत होता है कि शॉपनहार के बाद जर्मनी ने जा विचारक पैदा किए, उनमें डॉ॰ ढालके का स्थान किसी से कम नहीं।
आपने अपने घर का नाम रखा था - 'बौद्धगृह', जो सचमुच ही बौद्धगृह जैसा था। इसके द्वार बौद्ध शिल्पकला के अद्वितीय नमूने थे, प्रसिद्ध साँची द्वारों की नकल। सीढ़ियाँ तक विशेष आशय को लेकर बनाई गई थीं। आठ सीढ़ियों का मतलब है बौद्धो का आर्य अष्टांगिक मार्ग तथा 12 सीढ़िययों का मतलब द्वादशांग प्रतीत्य समुत्पाद (= प्रत्यय से उत्पत्ति का सिद्धान्त) आगे की रेत की पहाड़ी पर बने बहुत से कमरे, योगाभ्यसियों के रहने तथा ध्यान आदि के लिये थे। मध्य का बड़ा कमरा बुद्धमंदिर था जिसकी एक दीवार पर तीन शिलाशिल्पी बीच में भगवान बुद्ध की सुंदर मूर्ति और दोनों ओर जर्मन भाषा में भगवान बुद्ध के सुंदर उपदेश उत्कीर्ण थे।
अपने उस बौद्धगृह को यूरोप में बौद्ध संस्कृति के प्रसार का एक महान केंद्र बनाने के लिये डॉ॰ ढालके से जो कुछ बन पड़ा, सब कुछ किया। अपनी होम्योपैथिक की प्रैक्टिस से वे जितना कमाते थे, सब इसी केंद्र की उन्नति में खर्च कर देते थे। उनकी बहनें भी इस कार्य में उनकी बड़ी सहायक थीं।
नाइट्रोसेलूलोज

सेलूलोज के नाइट्रिक अम्ल के ऐस्टरों को नाइट्रोसेलूलोज़ (Nitrocellulose) या सेलूलोज़ नाइट्रेट, कहते हैं।

इतिहास

सन् १८३८ ई. में टी.जे. पलूज (T.J. Pelouse) ने यह ज्ञात किया कि सेलूलोज पर नाइट्रिक अम्ल की क्रिया से प्राप्त पदार्थ बहुत ही तीव्र गति से प्रज्वलित हो जाता है। १८४५ ई. में सी.एफ. शॉनबाइन (C.F. Schonbein) ने इस पदार्थ के गुण प्रदर्शित किए तथा इसके बनाने की विधि में नाइट्रिक अम्ल के साथ सल्फ्यूरिक अम्ल मिश्रित करने की उपयोगिता बतलाई। १८६० ई. से श्लेषीकृत (gelatinised) नाइट्रोसेलूलोज प्रणोदी (propellant) बनने लगे। ई.ए. ब्राउन (E.A. Brown) ने इस बात का पता लगाया कि शुष्क (या कुछ गीली भी) नाइट्रोसेलूलोज़ को किसी विस्फोटप्रेरक (detonator) के द्वारा विस्फोटित किया जा सकता है। इसी अनुसंधान से इस पदार्थ को तीव्र विस्फोटप्रेरक पदार्थों के रूप में प्रयुक्त किया जाने लगा।

परिचय

नाइट्रोसेलूलोज एक अस्थायी पदार्थ है। इसके विघटन उत्पादों के द्वारा ही इसका उत्प्रेरित विघटन होता है। पहले इस तथ्य के न ज्ञात होने से अनेक दुर्घटनाएँ हुई। १८६८ ई. में फ्रेडरिक एबेल (Frederick Abel) ने यह ज्ञात किया कि इस पदार्थ की अस्थिरता, निर्मित पदार्थों के ठीक से न घुलने के कारण संलग्न अम्ल की उपस्थिति से होती है। इसके पश्चात्‌ पॉल ब्येय (Paul Vieille) ने स्थायीकारक पदार्थों (stabilizers) के द्वारा इसके विघटन को रोकने का प्रयत्न किया।
नाइट्रोसेलूलोज बनाने के लिए कर्पासिका (cotton linters), या काष्ठ की लुगदी, को नाइट्रिक तथा सल्फ्यूरिक अम्ल के मिश्रण के आधिक्य में डुबो दिया जाता है और क्रिया हो चुकने के पश्चात्‌ उत्पाद को अम्लमिश्रण से अपकेंद्रण (centrifuging) द्वारा पृथक्‌ कर लिया जाता है। फिर तत्काल इसे जल की अधिक मात्रा में डुबो देते हैं, जिससे अम्लों की बची हुई मात्रा भी इससे पृथक्‌ हो जाती है।
यह श्वेत रंग का अस्थायी पदार्थ है, जो लगभग १५० डिग्री सें. पर जल जाता है। जल में यह अविलेय है, परंतु ऐसीटोन या एथिलऐसिटेट में विलेय है। कोलोडियन या पाइरॉक्सलिन नामक नाइट्रोसेलूलोज का उपयोग प्रलक्षारस तथा सेलूलायड जैसे प्लास्टिकों के रूप में होता है। वि-नाइट्रीकरण करने के पश्चात्‌ इसे कृत्रिम रेशम के रूप में काम में लाया जा सकता है, पर अब इसके स्थान पर विस्कोज नामक कृत्रिम रेशम का उपयोग होने लगा है।
डाइनामाइट बनाने में भी इसका उपयोग होने लगा है।
दाली शहर

इतिहास

यह ऐतिहासिक शहर बइ लोगों के प्राचीन नानझाओ राज्य की राजधानी भी हुआ करता था जो इस क्षेत्र में ८वीं और ९वीं सदियों में अपने चरम पर था। इसके बाद ९३७ से १२५२ ईसवी तक यह दाली राज्य की राजधानी भी रहा। १२५२ में कुबलाई ख़ान की फौजों ने इसपर हमला कर के इसे ध्वस्त दिया तो शहर के निवासी इसे छोड़कर भाग गए। १३८२ में मिंग राजवंश काल में इसे दोबारा स्थापित किया गया। दक्षिणी चीन के इस इलाके में बहुत मुसलमान बसे हुए थे जिन्होनें १८५६-१८६३ के काल में पनथाई बग़ावत (Panthay Rebellion) नामक अभियान में चीन के चिंग राजवंश से अलग होकर स्वतन्त्र होने की असफल कोशिश की थी। आधुनिक काल में १९२५ में यहाँ एक ७.० रिक्टर की शक्ति का भूकंप आया जिस से इस शहर को काफ़ी क्षति पहुंची।

अन्य विवरण

दाली में संगमरमर की खानें हैं और यह चीन-भर में इतना मशहूर है कि संगमरमर को चीनी भाषा में 'दाली-पत्थर' (大理石, दाली शी) कहा जाता है। यह शहर युन्नान की राजधानी कुनमिंग से ४० मिनट की उड़ान दूर है। इस शहर के दो हिस्से हैं - पुराना दाली और नया दाली। पुराना दाली मिंग राजवंश काल में बनाया गया था। दाली का इलाका एक उपजाऊ पठार पर स्थित है जिसके पश्चिम में चांगशान शृंखला के पहाड़ स्थित हैं और पूर्व में अरहई झील (Erhai Lake)। यह क्षेत्र पारम्परिक रूप से यी लोगों और बइ लोगों की मातृभूमि है। दाली का मौसम सुहावना है। शहर का तापमान गर्मियों में दोपहर को २५°सेंटीग्रेड तक चढ़ जाता है और सर्दियों में रात को २°सेंटीग्रेड तक गिर जाता है। अधिकतर बारिश गर्मियों में पड़ती है।
सरस्वती पत्रिका

पुनः प्रकाशन

दिसम्बर २०१७ में समाचार आया कि सरस्वती पत्रिका का प्रकाशन पुनः आरम्भ होगा।
तड़ित चालक

तड़ित चालक (Lightening rod or lightening conductor) एक धातु की चालक छड़ होती है, जिसे ऊँचे भवनों की छत पर आकाशीय विद्युत से रक्षा के लिये लगाया जाता है। तड़ित चालक का उपरी सिरा नुकीला होता है और इसे भवनों के सबसे ऊपरी हिस्से में जड़ दिया जाता है। इसे ताँबे के तार से जोड़कर, उस को नीचे लाकर धरती में गाड़ कर, इसके आखिरी सिरे पर कोयला और नमक मिलाकर, उस आखिरी सिरे का अन्त किया जाता है।
गुलाम नबी फाई

गुलाम नबी फाई कश्मीरी मूल का एक अमरीकी नागरिक हे, जिसे हाल ही में अमेरिकी एजेंसी एफ बी आई ने पाकिस्तानी खुफिया एजेंसी आई एस आई के संबंधो के चलते गिरफ्तार किया हे, जिसके अनुसार गुलाम नबी फाई अमरीकी सरकार को कश्मीर मुद्दे पर अपनी नीतियों को प्रभावित करने के लिए गुटबाजी करता था |इस व्यक्ति को आई एस आई से भारी मात्रा में रकम मिलती थी |इस व्यक्ति को Foreign Agents Registration Act कि तहत गिफ्तार किया गया था |
लोशन

लोशन एक निम्न से मध्यम श्यानता का, स्थानिक सम्पाक (चिकित्सीय निर्मिति) है, जिसका प्रयोग बिना कटी-फटी त्वचा पर लगाने के लिए किया जाता है, लोशन के विपरीत क्रीम और जेल की श्यानता उच्च होती है। अधिकांश लोशन जल-में-तेल प्रकार के पायसन (इमल्शन) होते हैं जिनमे सीटायरिल अल्कोहल जैसे पदार्थों का प्रयोग विभिन्न घटकों को पायसन में बनाये रखने के लिए किया जाता है, हालाँकि तेल-में-जल जैसे पायसन लोशन भी तैयार किये जाते हैं। लोशन को आमतौर पर बाहरी त्वचा पर हाथों, एक साफ कपड़े या रूई या चिकित्सीय पट्टी की सहायता से लगाया जाता है, जबकि क्रीम और जेल को आमतौर से एक व्यक्ति अपनी उंगलियों या हथेलियों से ही लगाता है।
कई लोशनों को विशेषकर हाथों की क्रीम और चेहरे की क्रीम को एक औषधि के रूप में प्रयोग में नहीं लाया जाता अपितु इनका प्रयोग, विशेष रूप से त्वचा को सिर्फ नरम और मुलायम बनाने में किया जाता है और यह विशेषकर प्रौढ़ और वृद्ध लोगों में बहुत लोकप्रिय हैं। जहाँ तक चेहरे पर उपयोग का प्रश्न है, इन्हें कई मामलों में एक प्रसाधन सामग्री के रूप में भी वर्गीकृत किया जा सकता है।
एक त्वचा की देखभाल संबंधी लोशन, क्रीम या जेल पायसन (तेल और पानी का मिश्रण) के प्रमुख घटक जलीय और तैलीय दो प्रावस्थायें, इन दो प्रावस्थाओं के विभाजन को रोकने के लिए पायसीकर और यदि मिलाना हो तो भेषज या भेषज पदार्थ, इसके अतिरिक्त सुगंध, ग्लिसरॉल, पेट्रोलियम जेली, रंजक, परिरक्षक, प्रोटीन और स्थिरण एजेंट जैसे घटक सामान्यतः लोशन में मिलाये जाते हैं।
मेहरोत्रा

मेहरोत्रा खत्री जाति की उपजाति है ये कौशल गौत्र या कौशल वंश में आते हैं
हिरण्यभा कौशल ऋषि हैं।
जिनसे कौशल गोत्र आरंभ हुआ, जो की यज्ञवल्क्य ऋषि के शिक्षक थे !
कौशल गौत्र के कुल देवता ,***,बीरा जी है ।
कौशल गौत्र की कुलदेवी ***शिवाय माता है ।
जो भी पंजाबी बिरादरी ,ककड ,मल्होत्रा ,मेहरोत्रा , मेहरा, मरवाहा ,मेहता ,बहल ,खोसला ,बैंस माकन ,कपुर ,कत्याल ,खन्ना, , चानना ,वाही देव ,चोपड़ा ,कवात्रा , त्रेहन, मग्गो ,कुंद्रा , वोहरा , कोछर, बराडा , वधावन, भल्ला ,भटूरे ,सरीन , और सच्चर, वासन आदि खत्री हंस , ऋषि ,और झांजी, संगर, पंजवानी ,तेंजानी ,लबशे,लखनपाल ,मल्हनहंस ब्राह्मण इन जातियों का कौशल गोत्र है ! और इनकी कुलगुरु गद्दी का नाम श्री बीरा जी है !
Note:- कुछ क्षेत्रों में कपूर का गौत्र (कौशिक) खन्ना का गौत्र (कौशिक) चोपड़ा का गौत्र (अवलश ) और भल्ला का वत्स भी प्रचलित है कृपया अपने पूर्वज परंपरा के अनुसार चले ।
कुल गुरु परम्परा इस प्रकार है!
कौशल गोत्र के कुल गुरु और गद्दी
गुरु ब्रेह्मलिन १००८ श्री ख़ुशी राम जी मलनहंस कौशल गोत्रीय ! इन से पहले गुरु पूर्वजों का नाम पता नही चल पाया इसके बाद गुरू ब्रह्म लीन श्री 108 निर्मलदास जी मलनहंस कौशल गोत्रीय उसके उपरांत ब्रह्म लीन स्वामी श्री श्री 108 तारा चन्द जी मलनहंस कौशल गोत्रीय ब्रह्म लीन ! स्वामी श्रीश्री १०८ मंघा लाल जी मलनहंस कौशल गोत्रीय ! एवम् ब्रह्म लीन स्वामी श्री रोशन लाल जी मलनहंस कौशल गोत्रिय ब्रह्म लीन पंडित करम चन्द जी मलनहंस कौशल गोत्रिय, ब्रह्मलीन श्री गोकल चंद जी मलनहंस कौशल गोत्रीय ! इस समय इस परिवार में अब नन्द किशोर कौशल गद्दी का परचार और प्रसार कर रहे हैंजो भी पंजाबी ब्राह्मण एवं क्षत्रिय कौशल गोत्र के हैं ये उनकी गद्दी है !
संपर्क करे ! नन्द किशोर कौशल
निवास स्थान :-- 229 /7 नजदीक
पुराना पंजाब खादी आश्रम
पटेल नगर तहसील कैंप
पानीपत ( हरियाणा )
फोन न:-7206117775
🌹आपका सुखद भविष्य मेरा लक्ष्य🌹
🙏जय श्री बीरा जी 💐 जय शिवाय माता💐
इस जानकारी को आगे शेयर करना भी गुरु गद्दी की ओर अनजान सेवकों की सेवा करना है। ताकि सभी को जानकारी मिले और लोग लाभ प्राप्त कर सकें । ऐसा करके पुण्य के भागी बनें ।
ष

ष देवनागरी लिपि का एक वर्ण है। संस्कृत से उत्पन्न कई शब्दों में इसका प्रयोग होता है, जैसे की षष्ठ, धनुष, सुषमा, कृषि, षड्यंत्र, संघर्ष और कष्ट। अन्तर्राष्ट्रीय ध्वन्यात्मक वर्णमाला (अ॰ध॰व॰) में इसके संस्कृत उच्चारण को ʂ के चिन्ह से लिखा जाता है। संस्कृत में 'ष' और 'श' के उच्चारण में काफ़ी अंतर है, लेकिन हिंदी से 'ष' ध्वनि लगभग लुप्त हो चुकी है और इसे 'श' कि तरह उच्चारित किया जाता है, जिसका अ॰ध॰व॰ चिन्ह ʃ है। संस्कृत में 'क' और 'ष' का एक संयुक्त अक्षर 'क्ष' भी प्रयोग होता है। संस्कृत में 'क्ष' का उच्चारण भी 'क्श' से भिन्न है हालाँकि हिंदी में इनमें अंतर नहीं है।

अघोष मूर्धन्य संघर्षी

ष के संस्कृत उच्चारण को भाषाविज्ञान के नज़रिए से "अघोष मूर्धन्य संघर्षी" वर्ण कहा जाता है। अंग्रेजी में इसे "वाएस्लेस रॅट्रोफ़्लॅक्स फ़्रिकेटिव" (voiceless retroflex fricative) या "वाएस्लेस रॅट्रोफ़्लॅक्स सिबिलॅन्ट" (voiceless retroflex sibilant) कहते हैं।
तिरु नीलकण्ठ यईपनर

Iतिरु नीलकण्ठ यईपनर नायनमार तमिल नाडु में सन्त था।
यक्ष (कला उत्सव)

यक्ष एक वार्षिक कला उत्सव है जिसे, ईशा फाउंडेशन, ईशा योग केंद्र, कोयंबतूर में आयोजित करता है। जनवरी २०१० में शुरू किया गया यक्ष, भारत के विख्यात कलाकारों द्वारा संगीत और नृत्य का प्रदर्शन करता है। यक्ष, भारत के पारंपरिक संगीत और नृत्य को प्रचलित करने के उद्देश्य से आरम्ब किया गया था। इस उत्सव का नाम की प्रेरणा भारत के पौराणिक कथाएं में यक्ष नाम के परालौकिक प्राणियों से ली गयी है।

२०१० के प्रदर्शन

२०१० में यक्ष ३० जनवरी से ११ फ़रवरी तक चालू रहा, "संगीत और नृत्य का एक स्वर्गीय पर्व" विषय के साथ। २०१० में दिये गये प्रदर्शन हैं, विश्व मोहन भट्ट जिन्होंने सितार, सरोद और वीणा की तकनीकों को उपयोग करके एक हवैइअन गिटार पर मोहन वीणा प्रस्तुति दिये। ६ फ़रवरी को, वायरल बुखार होने के बावजूद, सुधा रगुनाथन ने एक कर्नाटक संगीत का गायन दी। ८ फ़रवरी को एक ही परिवार के तीन पुश्त - श्रीमती एन. राजम, उनकी बेटी संगीता शंकर और पोतियों रागिनी और नंदिनी शंकर, ने वायलिन की एक प्रस्तुति दिये। दुसरे कलाकारों ने भी प्रस्तुति दिया जैसे शुभा मुद्गल, अदिति मंगलदास और दृष्टिकोण नृत्य फाउंडेशन मंडली की कथक नृत्य गायन, अहमद खान का शहनाई प्रदर्शन, बांसुरी पर हरिप्रसाद चौरसिया, पद्म तलवलकर और राजशेखर मंसूर ही शास्त्रीय संगीत और चरिष्णु का कथकली, ओडिसी और मणिपुरी नृत्य प्रदर्शन।

माहाशिवरातरी

यक्ष का चौदहवें दिन को महाशिवरात्रि महोत्सव मानाया जाता है। सामारोह रात भर चलते है और विभिन्न कलाकारों की प्रस्तुति होती है। २०१० में प्रदर्शन की गये कलाकारों, डोल्लु कुनिथा - कर्नाटक की लोक ड्रम, सिवामानी के ड्रम, असीमा से देव और ताओ और मिदिवल पुन्दित्ज़ द्वारा एक गायन।
सस्ता आवास

सस्ता आवास (Affordable housing) ऐसे आवासों (मकानों) को कहते हैं जिन्हें किसी देश या नगरपालिका के मध्यम आय वर्ग के लोग भी खरीदने की क्षमता रखते हैं। आवास क्रय-योग्यतांक अलग-अलग नगरों/प्रदेशों या देशों के अनुसार अलग-अलग होता है।
परमानन्द श्रीवास्तव

संक्षिप्त जीवनी

10 फ़रवरी 1935 को गोरखपुर जिले के बाँसगाँव में जन्मे परमानन्द श्रीवास्तव ने अपनी प्रारम्भिक शिक्षा पैतृक गाँव से पूर्ण करने के उपरान्त सेण्ट एण्ड्रूज कॉलेज गोरखपुर से स्नातक, परास्नातक व डॉक्ट्रेट किया और उसी कॉलेज में प्रवक्ता हो गये। बाद में वे गोरखपुर विश्वविद्यालय चले गये और हिन्दी विभाग के आचार्य पद से सेवानिवृत्त हुए। गोरखपुर विश्वविद्यालय में प्रेमचन्द पीठ की स्थापना में उनका विशेष योगदान रहा।
परमानन्द श्रीवास्तव ने हिन्दी की साहित्यिक पत्रिका "आलोचना" का सम्पादन भी किया था। उनकी गणना हिन्दी के शीर्ष आलोचकों में होती है। वर्ष 2006 में उन्हें आलोचना के क्षेत्र में उल्लेखनीय योगदान के लिये उन्हें के के बिरला फाउंडेशन दिल्ली तथा उत्तर प्रदेश हिन्दी संस्थान लखनऊ से दो-दो पुरस्कार मिले। 
काफी लम्बे समय से बीमार चल रहे परमानन्द श्रीवास्तव को रक्त शर्करा अनियन्त्रित हो जाने के कारण गोरखपुर के एक निजी अस्पताल में भर्ती कराया गया जहाँ 5 नवम्बर 2013 को उन्होंने दम तोड़ दिया।
रेज़िन

राल या रेज़िन (अंग्रेज़ी: resin) गोंद जैसा हाइड्रोकार्बन द्रव्य होता है जो वृक्षों की छाल और लकड़ी से निकलता है। अन्य पेड़ों की तुलना में चीड़ जैसे कोणधारी (कॉनिफ़ॅरस) पेड़ों से रेज़िन अधिक मात्रा में निकलता है। रेज़िन का प्रयोग गोंद, लकड़ी की रोग़न (वार्निश), सुगंध और अगरबत्तियाँ बनाने के लिए सदियों से होता आया है। कभी-कभी रेज़िन जमकर पत्थरा जाता है और बड़े डलों का रूप ले लेता है जो समय के साथ ज़मीन में दफ़्न हो जाते हैं। लाखों साल बाद यह कहरुवे (ऐम्बर) के नाम से बहुमूल्य पत्थरों की तरह निकाले जाते हैं और आभूषणों में इस्तेमाल होते हैं।

संस्कृत में

संस्कृत में रेज़िन के लिए बहुत से शब्द प्रयोग होते थे। 'निर्यास' पेड़ों से उत्पन्न होने वाले किसी भी द्रव्य को कहते हैं जिनमें से एक रेज़िन है। सरल (स्प्रूस) के पेड़ों के रेज़िन को 'सरलद्रव' कहा जाता है। 'अराल' और 'द्रुमामय' भी रेज़िन के लिए प्रयोग होते हैं।
येलेना कोंडकोवा

येलेना व्लादिमीरोवन्ना कोंडकोवा अंतरिक्ष की यात्रा करने वाली तीसरी सोवियत-रूसी महिला अंतरिक्ष यात्री थी जिन्होंने अंतरिक्ष में लंबी अवधि तक उड़ान भरी थी। अंतरिक्ष में उनकी पहली यात्रा ४ अक्टूबर १९९४ को सोयुज टीएम -20 पर थी। और वह मीर स्पेस स्टेशन में पांच महीने रहने के बाद २२ मार्च १९९५ को पृथ्वी पर लौट आई। उनका जन्म ३० मार्च १९५७ को रूस के मॉस्को क्षेत्र में मितिशी में हुआ था।और उनका विवाह उनके ही कॉस्मोनाट साथी वैलेरी र्यूमिन से हुआ था। और उन्हें १९८९ में अंतरिक्ष यात्री उम्मीदवार के रूप में चुना गया था। कोंडाकोवा की दूसरी उड़ान मई १९९७ में मिशन एसटीएस -84 के दौरान संयुक्त राज्य अंतरिक्ष यान अटलांटिस पर एक मिशन विशेषज्ञ के रूप में हुई थी। वह अंतरिक्ष में जाने वाली आखिरी रूसी महिला थी, जो एलेना सेरवा की २५ सितंबर २०१४ को अंतरराष्ट्रीय अंतरिक्ष स्टेशन (आईएसएस) की उड़ान के बाद ही अंतरिक्ष यात्रा कर पाई थी। १९९९ में अंतरिक्ष से रिटायर्ड होने के बाद कोंडाकोवा ने रूसी संसद के निचले सदन ड्यूमा में एक डिप्टी के रूप में काम किया और रूसी संघ के हीरो के सम्मान से सम्मानित भी हुई।
चौधरी चरण सिंह पी॰जी॰ कालेज

विधि महाविद्यालय

चौधरी चरण सिंह विधि महाविद्यालय, हेंवरा-सैफई में चौधरी चरण सिंह पी॰जी॰ कालेज के परिसर एक विधि महाविद्यालय है। यह छत्रपति शाहू जी महाराज विश्वविद्यालय (पूर्व में कानपुर विश्वविद्यालय) से संबद्ध है तथा यहां एलएलबी की पढ़ाई होती है।